Mhere

Mhere (loud cry; raising alarm) zvinotaura kuchema munhu achishevedzera nezwi riri pamusoro. Munhu anokwanisa kuridza mhere zvichikonzerwa nezvinhu zvakawanda zvinosanganisira: kuvhundutswa nechinhu chinotyisa, kunzwa nhau dzerufu, kana kurohwa.

Tsika

Kuridza mhere kana kubura mhere (to howl or cry out) zvinoreva kuzhamba kana kuchema nezwi rakakwira.
Kana pamusha pachinge pafa munhu, varipo vanoridza mhere senzira yokuudza vavakidzani kuti pano pamusha paita rufu.
Akaimba muimbi Oliver Mtukudzi akati - Tumirai mhere kuvakuru kuno kwaita mabasa ....
Brenda Fassie akaimba: Noma nginga memeza ma akusizi lutho (Even if I scream, it won't help) - kunyangwe ndikazhamba hazvibatsire.

Tsumo

Aridza mhere, atya. One who has called for help has surrendered.

Mitauro yeBantu

Mang'anja vanoti kubula (to howl or cry out) kureva kuzhamba kana kushevedzera. VaDigo vanoti chema (to shout) kureva kushevedzera. Mamwe mazwi: chemi (yell, scream).
VaMambwe vanoti -pongomola (to raise the voice, to speak loudly) zvinoreva kubongomora.
MaZulu vanoti bongoza (Wail, cry aloud) kureva kubongomora. Mamwe mazwi: bongozela (Wail for).
MaZulu vanoti mbongoza (Wail loudly, howl with grief) kureva kubongomora. Sokuti: Abesifazane bakhala ngokumbongoza (The women are wailing loudly). 

category:tsika